Helen Zille: 'Ongelyke behandeling vir swart en wit in DA' | Maroela Media
Helen Zille, premier van die Wes-Kaap, het die redes wat sy aangevoer het om nie uit die DA geskors te word nie, openbaar gemaak.
Zille het Woensdag nadat sy amptelik geskors is, 'n skakel op Twitter gedeel na die nege bladsy lange dokument wat haar redes bevat oor hoekom sy meen sy nie geskors moes word nie. Volgens Zille het die party ingestem dat sy die redes openbaar mag maak.
Zille het in 'n reeks twiets bevraagteken of "elke aspek van kolonialisme sleg was". Haar uitsprake het wyd kritiek uitgelok.
Zille voer in haar redes aan Mmusi Maimane, leier van die DA, en die party se federale raad het haar "vooraf veroordeel" met die besluit om haar te skors. Volgens Zille moet sy die gevolgtrekking maak dat sy aangekla word deur die party omdat sy nie swart is nie.
Zille meen sy kan die gevolgtrekking maak aangesien talle swart Suid-Afrikaners al presies dieselfde sienings gedeel het rakende die nalatenskap van kolonialisme en dat die DA nooit kommer daaroor uitgespreek het nie. Volgens Zille is daar ook geen geskrewe beleid rakende die aangeleentheid nie.
"Ander gebeure oor die afgelope paar maande het my en ander mense tot die gevolgtrekking laat kom dat DA-lede in sekere gevalle verskillend behandel word op grond van ras. Hierdie interpretasie het verdere geloofwaardigheid gekry met die hantering van twee ander dissiplinêre sake, naamlik die sosialemedia-inskrywing van 'n wit DA-lid en 'n sosialemedia-inskrywing van 'n swart DA-lid."
Volgens Zille is sy ook bewus gemaak van 'n "georkestreerde veldtog" deur "mense in die binnekring" om haar in die openbaar daarvan te beskuldig dat sy die rigting wat deur huidige leierskap van die party bepaal is, probeer belemmer. Volgens haar is daar ook 'n veldtog om 'n beroep op haar te doen om te bedank. "Dit is 'n gesamentlike poging om die aandag te probeer aftrek van die werklike oorsaak van die probleme wat die party tans in die gesig staar."
Die DA het aangevoer Zille is geskors weens die skade wat sy aan die party se naam aangerig het. "Die voortgesette skade aan die party in die saak is van eie toedoen. My oorspronklike twiets, in 'n gesprek oor die lesse wat ons van Singapoer kan leer, was geensins bedoel om die party skade te berokken nie en dit kan dit ook nie so opgeneem word indien daar objektief daarna gekyk word nie."
Zille voer verder aan dat "ander faktore" die federale raad gelei het tot die besluit om haar te skors. Volgens haar sluit die "ander faktore" 'n verklaring in wat deur Maimane gemaak is waarin hy gesê het "dit het duidelik geword dat ek en Helen Zille grondliggend verskillende houdings het oor die missie wat die DA in 2019 moet bereik, en die doelwitte en prioriteite wat daaruit voortvloei".
Volgens Zille het sy en Maimane op 18 Mei vergader en het hulle ooreengekom die gesprek sal nie geboekstaaf word nie. Zille se regsverteenwoordiger was glo ook by. "Deur nou hierdie gesprek te gebruik as 'n rede om my te skors, beteken dat hy hierdie uitdruklike wetlike voorskrifte geïgnoreer het.
"Die ware ironie is dat dit dié soort besprekings is wat die inhoud van die debat in 'n politieke party moet wees. As iemand geskors kan word deur bloot 'n ander siening te hê tydens 'n vertroulike gesprek met die leier van die DA, is die party op 'n gladde helling, en word die waardes van vryheid, billikheid en geleentheid nie meer verteenwoordig of gehandhaaf nie," het Zille gesê.
Musi jy tree nou op nes Spur. Sies man. Vat eerder die man met honderde klagte teen hom aan. Wonder wie stem ek 2019 vir. Anc is uit dink DA is ook pateties.
Die DA moet pasop dat hierdie nie in ñ groter debakel gaan ontaard as wat nodig is nie.
Hulle speel so reg in die opposisie se hande.
As Zille moet verskoning vra Wat het Mmusi in Zambia gaan soek Hy moet verskoning maak vir Zambiers en sy ondersteuners Hy he niks daar verloor nie Moe's hom nie uitgegooi het nie Sommer in die trunk gehoor het
Helena, Helena het jy regtig ooit gedink dat hierdie mense enige iets vir jou voel as jou vel wit is, jy is net gebruik suster en nou is jy nie meer van enige waarde nie. Siestog en so val nog n seder in onguns van die wat hulle so saam al dansende probeer omarm het.
Kyk ek was nog nooit n fan van haar nie, maar ek voel dit is verkeerd dat sy geskors word vir iets wat n persoonlike opinie is.
Mense…. TWITTER is nie n "vertroulike gesprek" nie dis publiek. Dis oop vir almal om te sien. As jy n vertroulike gesprek wil he, tel die foon op en bel die persoon.